
REGULAMENT
privind instituirea și administrarea taxei de salubrizare pentru anul 2022 la nivelul comunei Sarichioi, judeţul Tulcea și modificarea taxei de salubritate pe anul 2021

Art.1 - Toate persoanele fizice care ocupă sau dețin imobile pe raza comunei Sarichioi, județul Tulcea, indiferent de calitatea acestora (proprietari sau chiriași), se vor conforma prevederilor prezentului regulament.
Art.2 - (1) Taxa de salubritate reprezintă taxa cu destinație exclusivă de finanțare a activității de colectare, transport și depozitare a deșeurilor municipale de la toți beneficiarii serviciului, persoane fizice de pe raza comunei Sarichioi și se instituie potrivit prevederilor art.484 din Legea nr.227/2015 privind Codul fiscal, cu modificările și completările ulterioare, pentru anul 2022 va fi în cuantum de:
- 100 lei / an / persoană, iar acolo unde nu locuiește nimeni se va achita o taxă fixă de 70 lei / an. Pentru a putea beneficia de taxa de salubritate pentru anul 2022 la tarif redus, se va depune o declarație pe propria răspundere unde se va preciza că la acea locuință nu locuiește nimeni.
 (2) Se modifică taxa de salubritate pentru anul 2021 și va fi în cuantum de:
- 80 lei/ an/ persoană, iar acolo unde nu locuiește nimeni se va achita o taxă fixă de 50 lei/an. Pentru a putea beneficia de taxa de salubritate pentru anul 2021 la tarif redus, se va depune o declarație pe propria răspundere unde se va preciza că la acea locuință nu locuiește nimeni.
(3) Taxa de salubritate va fi achitată integral până la 30 octombrie pentru anul în curs.
(4) Plata taxei de salubritate se poate achita anticipat, cât și în tranșe.	
Art.3 - Cuantumul taxei de salubritate poate fi modificată potrivit prevederilor legale în materie, de către autoritatea deliberativă a U.A.T comuna Sarichioi, în speță Consiliul Local.
Art.4 - Sumele încasate din taxa de salubritate se fac venit la bugetul local, urmând ca din bugetul comunei Sarichioi să fie achitate operatorului contravaloarea serviciilor prestate, pe baza facturilor și bonurilor de cântărire emise de către acesta.
[bookmark: _GoBack]Art.5 - Obligația de plată a taxei de habitat/salubritate revine tuturor persoanelor fizice pentru fiecare locuință ocupată sau deținută pe raza comunei Sarichioi, județul Tulcea, indiferent de calitatea acestora (proprietari sau chiriași).
Art.6 - (1) Ocupanții/deținătorii imobilelor, beneficiarii serviciului, au obligația depunerii declarației în vederea stabilirii taxei de salubritate pentru toate locuințele ocupate și va cuprinde numărul de persoane care locuiesc la acea adresă (membrii de familie, rude, chiriași, rezidenți).
(2) Formularul declarației al cărei model constituie anexă la prezentul regulament va fi pus la dispoziție prin grija Compartimentului Impozite și Taxe si a Compartimentului de relații cu publicul din cadrul Primăriei comunei Sarichioi, județul Tulcea.
(3) Declarația va putea fi depusă și de un alt membru major din cadrul gospodăriei.
(4) Termenul de depunere al declarației privind taxa de salubritate pentru anul 2022, este data de 30.06.2022.
Art.7 - (1) În cazul în care beneficiarul serviciului, persoană fizică, deține mai multe locuințe în proprietate, vor depune o singură declarație pentru toate acestea.
(2) Declarația se face pe propria răspundere, sub sancțiunile aplicate faptei de fals în declarații, prevăzută de art.326 din Codul penal.
(3) În cazul nedepunerii declarației, obligația de plată se stabilește din oficiu de către funcționarii din cadrul Compartimentului impozite și taxe din cadrul Primăriei comunei Sarichioi, județul Tulcea, pe baza oricăror date și informații deținute de aceștia și care se regăsesc în dosarul fiscal al contribuabilului, registrul agricol, situații de evidență a populației, etc, depunerea ulterioară a unei declarații de impunere fiind considerată una rectificativă, aceasta intrând în vigoare începând cu data de întâi a lunii următoare celei în care se depune.
	(4) Pentru acele locuințe care sunt închiriate, obligația de a declara și de a achita taxa de salubritate revine utilizatorului locuinței, iar proprietarul are obligația de a furniza sub semnătură, printr-o notificare, datele complete ale beneficiarului.
	Art.8 - Depunerea declarației de impunere reprezintă o obligație și în cazul persoanelor care beneficiază de scutiri sau reduceri de la plata taxei de salubrizare.
	Art.9 - Declarațiile de impunere depuse inițial vor putea fi modificate în timpul anului fiscal prin declarații rectificative, însoțite de documente justificative, în termen de 30 de zile de la data apariției oricăror modificări.
	Art.10 - Constatarea, încasarea și executarea silită privind taxa de salubritate sunt în competența Compartimentului impozite și taxe, din cadrul Primăriei comunei Sarichioi, județul Tulcea.
	Art.11 - Scutiri de la taxa de salubritate:
	(1) - persoanele fizice cu handicap grav, persoanele încadrate în gradul I de invaliditate și reprezentanții legali ai minorilor cu handicap grav sau accentuat, sau încadrate în gradul I de invaliditate  - procent 100%;
	- veteranii de război și văduvele veteranilor de război-beneficiază de scutire de la plata taxei de salubritate numai pentru locuința situată la adresa de domiciliu - procent 100%;
	- persoanele fizice beneficiare ale Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 Martie 1945;
	Art.12. Persoanele care dețin în proprietate/coproprietate locuințe și locuiesc doar pentru perioade scurte de timp, sau nu locuiesc deloc la acele locuințe, vor plăti taxele precizate la art.2 alin.(1) și alin.(2), în baza unei declarații pe propria răspundere.
	(2) Pentru a beneficia de scutirea, persoanele care se află în una din sus menționatele situații vor depune la registratura Primăriei comunei Sarichioi o cerere însoțită de documente justificative, iar cererea împreună cu documentele anexate va fi soluționată de compartimentul de specialitate prin aprobare sau respingere după caz.
	Art.13. Alin.(1) Taxa de salubrizare neachitată în anul în curs va suporta majorări de întârziere calculate conform legislaţiei în vigoare 
	Alin.(2) În caz de neplată a taxei de salubrizare, actul administrativ fiscal prin care a fost stabilită şi comunicată această taxă, devine titlu executoriu la data scadenţei, iar prevederile referitoare la executarea silită din Legea nr. 207/2015, privind Codul de procedură fiscală, se aplică în mod corespunzător.
	Art.14. Constituie contravenţii următoarele fapte:
a) depunerea peste termen a declaraţiilor;
b) nedepunerea declaraţiilor;
c) depunerea declaraţiilor cu informaţii eronate;
d) nedeclararea în termen de 30 de zile a modificărilor intervenite care conduc la recalcularea taxei.
	Art.15. Contravenţiile prevăzute la art.14, se sancţionează cu amendă, în conformitate cu prevederile art. 493, alin. 2, raportat la art. 493, alin. 3 din Legea nr. 227/2015, privind Codul Fiscal. Contravenţiile prevăzută la art.14 lit. a) și c)  se sancţionează cu amendă de la 70 lei la 279 lei, iar cele de la lit. b) și d) cu amendă de la 279 lei la 696 lei.  Limitele amenzilor se actualizează prin hotărârea consiliului local.

PRIMAR,
Vitali-Cristian FINOGHEN




Anexa nr.1
Declarația de impunere în vederea stabilirii taxei de habitat cu 
destinația specială de salubritate
DECLARAȚIA DE IMPUNERE 
PENTRU STABILIREA TAXEI DE HABITAT 
CU DESTINAȚIE SPECIALĂ DE SALUBRITATE

	Subsemnatul/a _______________________________, domiciliat în __________,
Strada _______________________, nr. __________, bloc____, scara ______, et. ___, ap._____, legitimat cu C.I/B.I seria  ____, nr.___________, eliberat de  __________________, la data de _______________, posesor  al imobilului din satul_________________, comuna Sarichioi, județul Tulcea, strada ____________________________, nr. ____, bloc ______, scara_______, etaj ___, ap._____,
	Telefon _____________________, adresă de e-mail________________________, declar pe propria răspundere că în unitatea locativă locuiesc un număr de _____ membri, după cum urmează:
	Nr.crt
	Nume și prenume

	
	

	
	

	
	

	
	

	
	

	
	



Reprezentând numărul total al persoanelor care locuiesc la adresa proprietății sus menționate, începând cu data de _________________________
Sub sancțiunile prevăzute de legea penală privind falsul în declarații, declar că datele din această declarație sunt corecte și complete.

	Data______________                            Numele și prenumele_________________
                                                                                         Semnătura


Anexa nr.2
Declarația rectificativă de impunere în vederea stabilirii taxei de habitat cu 
destinația specială de salubritate
DECLARAȚIA RECTIFICATIVĂ DE IMPUNERE 
PENTRU STABILIREA TAXEI DE HABITAT 
CU DESTINAȚIE SPECIALĂ DE SALUBRITATE

	Subsemnatul/a _______________________________, domiciliat în __________,
Strada _______________________, nr. __________, bloc____, scara ______, et. ___, ap._____, legitimat cu C.I/B.I seria  ____, nr.___________, eliberat de  __________________, la data de _______________, posesor  al imobilului din satul_________________, comuna Sarichioi, județul Tulcea, strada ____________________________, nr. ____, bloc ______, scara_______, etaj ___, ap._____,
	Telefon _____________________, adresă de e-mail________________________, declar pe propria răspundere că în unitatea locativă s-a schimbat componența celor care locuiesc, de la  un număr de _____ membri, la un număr de ____, noua componență fiind următoare, după cum urmează:
	Nr.crt
	Nume și prenume

	
	

	
	

	
	

	
	

	
	

	
	



Reprezentând numărul total al persoanelor care locuiesc la adresa proprietății sus menționate, începând cu data de _________________________
Sub sancțiunile prevăzute de legea penală privind falsul în declarații, declar că datele din această declarație sunt corecte și complete.

	Data______________                            Numele și prenumele_________________
                                                                                         Semnătura:
